
REFERAT
Privind participarea Consiliului Local în calitate de sustinator financiar al proiectului „Creativitatea Artistica- o modalitate pentru dezvoltarea unei noi personalitati a elevilor de liceu”, organizat de Grup Scolar Cai Ferate
Grupul Scolar Cai Ferate din Timişoara a depus solicitarea nr. SC2006-  000644/ 13.01.2006 a privind susţinerea financiară a proiectului „Creativitatea Artistica- o modalitate pentru dezvoltarea unei noi personalitati a elevilor de liceu” in perioada 10 aprilie- 15 iulie 2006.
Proiectul îşi propune o colaborare între toate liceele din Timisoara, care nu au profil artistic si citeva institutii interesate de domeniul artistic: Liceul de Muzica “Ion Vidu” Timişoara, Liceul de Arte Timisoara, Fundaţia Rubin, Biblioteca Judeteana Timis ,etc,  in vederea sustinerii elevilor talentaţi în domeniul artelor plastice, cu varsta intre de 15 şi 18 ani. In acest scop se vor organiza anual in patru licee cate un atelier de creatie si un spatiu expozitional care să ajute elevii să-şi dezvolte simţul artistic, personalitatea, să-şi manifeste vocaţia si creativitatea, să înţeleagă şi să cunoască mediul artelor plastice prin realizarea unor picturi, desene, obiecte de artă. Lucrările realizate de elevi, vor fi subiectul unor expoziţii concurs în propriile licee şi a unei expoziţii concurs anuale. 

Proiectul isi propune organizarea anual in liceele timisorene a unor spatii  de creatie specifice care sa ajute elevii să-şi dezvolte simţul artistic, personalitatea, să-şi manifeste vocaţia si creativitatea, să înţeleagă şi să cunoască mediul artelor. 
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 4.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

